Michael Lucas (gebore Andrei Lwowitsj Treiwas; Russies: Андрей Львович Трейвас; 10 Maart 1972) is 'n Russies-Joodse, gay pornografiese akteur, regisseur, joernalis en sakeman, en die stigter en hoof- uitvoerende beampte van Lucas Entertainment, Manhattan se grootste vervaardiger van gay pornografie. Hy was tot in 2019 ook 'n rubriekskrywer vir die LGBT-tydskrif The Advocate, HuffPost en Pink News Lucas is op 10 Maart 1972 in Moskou, Sowjetunie (nou Rusland) gebore vir Ljef Bregman, 'n ingenieur, en Jelena Treiwas, 'n onderwyseres. Hy is in 'n sekulêre Joodse gesin grootgemaak. Hy het in 1997 na New York verhuis. Hy is veral bekend vir sy aktivisme en uitgesprokenheid. Sy kritiek op dwelmgebruik en sy borgskap van advertensies oor die gevare van onbeskermde seks in die gay gemeenskap het daartoe gelei dat Harvey Fierstein vir The Advocate 'n onderhoud met hom gevoer het. Lucas het in 2009 die rolprent Men of Israel uitgereik, wat as sy belangrikste prent beskou word. Dit is in verskeie publikasies genoem as 'n landmerkprent: die eerste pornofliek met net Israeliese akteurs.